CELEX: 52017PC0726
Language: ro
Date: 2017-12-04
Title: Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE privind modificarea anexei XX (Mediul) la Acordul SEE

COMISIA EUROPEANĂ
            Bruxelles, 4.12.2017
            COM(2017) 726 final
            2017/0321(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE privind modificarea anexei XX (Mediul) la Acordul SEE
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               ·Motivele și obiectivele propunerii
            
            
               Proiectul de decizie a Comitetului mixt al SEE (anexat la propunerea de decizie a Consiliului) are ca obiect modificarea anexei XX (Mediu) la Acordul privind SEE pentru a încorpora Directiva (UE) nr. 2016/802 a Parlamentului European și a Consiliului din 11 mai 2016 privind reducerea conținutului de sulf din anumiți combustibili lichizi
                  1
               .
            
            
               ·Coerența cu dispozițiile existente în domeniul de politică vizat
            
            
               Proiectul atașat de decizie a Comitetului mixt extinde politica deja existentă a UE la statele AELS care fac parte din SEE (Norvegia, Islanda și Liechtenstein). 
            
            
               ·Coerența cu celelalte domenii de politică a Uniunii
            
            
               Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord care vizează instituirea unui Spațiu Economic European dinamic și omogen, bazat pe norme comune și pe condiții de concurență egale. 
            
            
               2.TEMEIUL JURIDIC, SUBSIDIARITATE ȘI PROPORȚIONALITATE
            
            
               ·Temeiul juridic
            
            
               Actele legislative care urmează să fie încorporate în Acordul privind SEE se întemeiază pe articolul 192 alineatul (1) din Tratatul privind funcționarea Uniunii Europene.
            
            
               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii. 
            
            
               În cooperare cu Comisia, SEAE prezintă Proiectul de decizie a Comitetului mixt al SEE în vederea adoptării de către Consiliu ca poziție a Uniunii. SEAE speră să poată prezenta acest document în cel mai scurt timp în Comitetul mixt al SEE.
            
            
               ·Subsidiaritate (în caz de competență neexclusivă) 
            
            
               Prezenta propunere respectă principiul subsidiarității din motivul următor. 
            
            
               Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii. 
            
            
               
                  Procesul de încorporare a acquis-ului UE în Acordul privind SEE se desfășoară în conformitate cu Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European, care confirmă abordarea adoptată. 
               
            
            
               ·Proporționalitate
            
            
               În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.
            
         
         
            
               ·Alegerea instrumentului
            
            
               
                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea efectivă în aplicare și funcționarea Acordului privind SEE și, în acest scop, ia decizii în cazurile prevăzute de Acordul privind SEE. 
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               ·Opiniile experților
            
            
               Nu se aplică. 
            
            
               ·Evaluarea impactului
            
            
               Nu se aplică. 
            
            
               4.IMPLICAȚII BUDGETARE
            
            
               Nu există implicații bugetare preconizate ca urmare a încorporării Directivei (UE) 2016/802 în Acordul privind SEE.
            
            
               5.ALTE ELEMENTE
            
            
               Principalele adaptări solicitate de AELS 
            
            
               Dispoziția relevantă
            
            
               Articolul 2 litera (n)
            
            
               Justificare
            
            
               Islanda a fost clasificată drept regiune ultraperiferică în temeiul Directivei 1999/32/CE a Consiliului
                  3
                la încorporarea acesteia în Acordul privind SEE (a se vedea deciziile nr. 90/2001
                  4
                și nr. 49/2006
                  5
                ale Comitetului mixt al SEE). Întrucât Directiva (UE) 2016/802 înlocuiește Directiva 1999/32/CE, dar menține exceptări pentru regiunile ultraperiferice ale UE, adaptarea în ceea ce privește statutul Islandei ar trebui, de asemenea, să se regăsească în temeiul noii directive. Prin urmare, o adaptare prevede că Islanda este inclusă în definiția noțiunii de „teritoriu ultraperiferic” în sensul Directiva (UE) 2016/802.
            
            
               2017/0321 (NLE)
            
            
               Propunere de
            
            
               DECIZIE A CONSILIULUI
            
            
               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE privind modificarea anexei XX (Mediul) la Acordul SEE
            
            
               CONSILIUL UNIUNII EUROPENE,
            
         
         
            
               având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),
            
            
               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  6
               , în special articolul 1 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)Acordul privind Spațiul Economic European
                  7
                (denumit în continuare „Acordul privind SEE”) a intrat în vigoare la 1 ianuarie 1994.
            
            
               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XX (Mediul) la Acordul privind SEE.
            
            
               (3)Directiva (UE) nr. 2016/802 a Parlamentului European și a Consiliului
                  8
                urmează să fie încorporată în Acordul privind SEE.
            
            
               (4)Prin urmare, anexa XX (Mediul) la Acordul privind SEE ar trebui modificată în consecință. 
            
            
               (5)În consecință, poziția Uniunii în Comitetul mixt al SEE ar trebui să se bazeze pe proiectul de decizie atașat,
            
            
               ADOPTĂ PREZENTA DECIZIE: 
            
            
               Articolul 1
            
            
               Poziția care urmează să fie adoptată, în numele Uniunii Europene, în cadrul Comitetului mixt al SEE referitor la modificarea propusă a anexei XX (Mediul) la Acordul privind SEE se bazează pe Proiectul de decizie a Comitetului mixt al SEE atașat la prezenta decizie.
            
            
               Articolul 2
            
            
               Prezenta decizie intră în vigoare la data adoptării.
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  
                        JO L 132, 21.5.2016, p. 58.
               
               
                  
                     (2)
                  
                        JO L 305, 30.11.1994, p. 6-8
               
               
                  
                     (3)
                  
                        JO L 121, 11.5.1999, p. 13.
               
               
                  
                     (4)
                  
                        JO L 251, 20.9.2001, p. 15.
               
               
                  
                     (5)
                  
                        JO L 175, 29.6.2006, p. 99.
               
               
                  
                     (6)
                  
                        JO L 305, 30.11.1994, p. 6.
               
               
                  
                     (7)
                  
                        JO L 1, 3.1.1994, p. 3. 
               
               
                  
                     (8)
                  
                        Directiva (UE) 2016/802 a Parlamentului European și a Consiliului din 11 mai 2016 privind reducerea conținutului de sulf din anumiți combustibili lichizi, (JO L 132, 21.5.2016, p. 58).
               
            
      
    ---documentbreak--- 
      
         
               COMISIA EUROPEANĂ
            Bruxelles,4.12.2017
            COM(2017) 726 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene,în cadrul Comitetului mixt al SEE privind modificarea anexei XX (Mediul) la Acordul SEE
            
               
         
         
            
               ANEXĂ
               
                  DECIZIA nr. …/2017 A COMITETULUI MIXT AL SEE
               
                  din 
               
                  de modificare a anexei XX (Mediul) la Acordul privind SEE
            
            
               COMITETUL MIXT AL SEE,
            
            
               având în vedere Acordul privind Spațiul Economic European („Acordul privind SEE”), în special articolul 98,
            
            
               întrucât:
            
            
               (1)Directiva (UE) 2016/802 a Parlamentului European și a Consiliului din 11 mai 2016 privind reducerea conținutului de sulf din anumiți combustibili lichizi
                  1
                trebuie încorporată în Acordul privind SEE.
            
            
               (2)Directiva (UE) 2016/802 abrogă Directiva 1999/32/CE
                  2
                a Consiliului, care este încorporată în Acordul privind SEE și care, prin urmare, trebuie abrogată în conformitate cu Acordul privind SEE.
            
            
               (3)Prin urmare, anexa XX la Acordul privind SEE ar trebui modificată în consecință,
            
            
               ADOPTĂ PREZENTA DECIZIE:
            
            
               Articolul 1
            
            
               În anexa XX la Acordul privind SEE, textul de la punctul 21ad (Directiva 1999/32/CE a Consiliului) se înlocuiește cu următorul text:
            
            
               „32016 L 0802: Directiva (UE) 2016/802 a Parlamentului European și a Consiliului din 11 mai 2016 privind reducerea conținutului de sulf din anumiți combustibili lichizi, (JO L 132, 21.5.2016, p. 58).
            
            
               În sensul prezentului acord, dispozițiile directivei se citesc cu următoarea adaptare:
            
            
               La articolul 2 litera (n), cuvintele „, precum și Islanda, în ceea ce privește ansamblul teritoriului său” se inserează după cuvintele „articolul 349 din TFUE”.
            
            
               Articolul 2
            
            
               Textele Directivei (UE) 2016/802 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
            
            
               Articolul 3
            
            
               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE*.
            
            
               
                  3Articolul 4
            
            
               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
            
         
         
            
               Adoptată la Bruxelles,
            
            
               
                     Pentru Comitetul mixt al SEE,
               
               
                     Președintele
                     
                     
                     
                     Secretarii
                     Comitetului mixt al SEE
                     
               
            
         
         
            
                  
                     (1)
                  
                        JO L 132, 21.5.2016, p. 58.
               
               
                  
                     (2)
                  
                        JO L 121, 11.5.1999, p. 13.
               
               
                  
                     (3)
                  *
                        [Nu au fost semnalate obligații constituționale.] [Au fost semnalate obligații constituționale.]